**Ministru kabineta noteikumu projekta “Par Latvijas Republikas valdības un Moldovas Republikas valdības līgumu par sadarbību izglītības, kultūras, zinātnes, jaunatnes un sporta jomā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts “Par Latvijas Republikas valdības un Moldovas Republikas valdības līgumu par sadarbību izglītības, kultūras, zinātnes, jaunatnes un sporta jomā” ir izstrādāts, ievērojot abu Pušu interesi un ņemot vērā M.Kučinska valdības deklarācijas 120.1. punktā noteikto uzdevumu par akadēmiskās mobilitātes veicināšanu un ārvalstu studējošo īpatsvara palielināšanu un Zinātnes, tehnoloģiju attīstības un inovācijas pamatnostādnēs 2014.–2020. gadam noteikto, kas paredz atbalstīt zinātnes internacionalizāciju un starptautisko sadarbību. 2017.gada martā Moldovas Kultūras ministre Monika Babuka viesojās vizītē Latvijā un tikās ar kultūras ministri Daci Melbārdi, lai pārrunātu turpmāko sadarbību kultūras jomā. No 2018. gada 28. februāra līdz 3. martam kultūras ministre Dace Melbārde plāno doties atbildes vizītē uz Moldovu un tikties ar izglītības, kultūras un pētījumu ministri Moniku Babuku, lai turpinātu veidot ciešāku sadarbību kultūras jomā, kā arī dalītos ar Latvijas ekspertīzi sabiedrības integrācijas un mediju politikas jomās. Savas vizītes laikā Moldovā 2018.gada pavasarī ministre Dace Melbārde ir aicināta piedalīties Moldovas starptautiskajā mūzikas festivālā „Martisor”, uz kuru tiek aicināti arī Latvijas mūziķi un mūzikas producenti, lai starp abu valstīm izveidotu ciešāku sadarbību mūzikas jomā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016./2017. akadēmiskajā gadā Latvijā pilna laika studijās un kā apmaiņas studenti kopā studēja 34 studenti no Moldovas (0,4 % no kopējā ārvalstu studentu skaita). Moldovas studentu skaits Latvijas augstskolās pēdējo gadu laikā saglabājas līdzīgā apjomā. Vairākām Latvijas augstskolām ir noslēgti sadarbības līgumi ar augstskolām Moldovā, un sadarbības veicināšanai tiek izmantotas arī Eiropas Savienības programmas. Piemēram, Eiropas Savienības programmas *“Erasmus+”* aktivitātes “Augstākās izglītības sektora mobilitāte starp Programmas un Partnervalstīm” apstiprināti projekt ir Vidzemes augstskolai un Biznesa augstskolai “Turība”, kas paredz gan mācībspēku, gan studentu savstarpēju apmaiņu. Jaunatnes jomā programmas *“Erasmus+”* ietvaros Latvija un Moldova šobrīd ir partneri 8 projektos.No 2016.gada aprīlī vizītē Latvijā ieradās Moldovas Izglītības ministrijas pārstāvji, lai iepazītos ar Latvijas bilingvālās izglītības sistēmu un valsts valodas mācīšanas pieredzi.Līdz 2016. gada 11.decembrim spēkā bija 2006. gadā parakstītais Latvijas Republikas valdības un Moldovas Republikas valdības līgums par sadarbību izglītībā, zinātnē un kultūrā. 2016.gadā Moldovas puse uzrunāja gan Izglītības un zinātnes ministriju, gan Kultūras ministriju par Moldovas puses vēlmi attīstīt sadarbību ar Latviju abu minēto ministriju kompetences jomās un pauda interesi par jauna starpvaldību līguma sagatavošanu un noslēgšanu.Ar Moldovu pakāpeniski attīstās regulāra sadarbība izglītības, kultūras, zinātnes, jaunatnes un sporta jomās un tā turpina attīstīties. Līdz ar to, Izglītības un zinātnes ministrija un Kultūras ministrija izstrādāja Latvijas Republikas valdības un Moldovas Republikas valdības līgumu par sadarbību izglītības, kultūras, zinātnes, jaunatnes un sporta jomā (turpmāk – līgums) un iesniedza to Moldovas pusei. Līguma projekta teksts ir saskaņots ar Moldovas pusi.Līgums paredz, ka puses veicinās pieredzes un informācijas apmaiņu izglītības, kultūras, zinātnes, jaunatnes un sporta jomās, atbalstīs un veicinās sadarbību starp izglītības iestādēm, kā arī studentu, pētnieku, akadēmiskā personāla, ekspertu un speciālistu mobilitāti. Līgums paredz, ka puses piedāvās viena otrai stipendijas studijām un pētniecībai augstākās izglītības iestādēs un dalībai vasaras skolās. Lai Latvija Moldovas studentiem varētu piešķirt Latvijas valsts stipendijas ārvalstniekiem, kas tiek piešķirtas no valsts budžeta līdzekļiem saskaņā ar Augstskolu likuma 83.1 pantu, ir jābūt noslēgtam atbilstošam starptautiskam līgumam.Kultūras jomā līgums paredz sadarbību visās kultūras un mākslas jomās, audiovizuālajā nozarē un plašsaziņas līdzekļu jomā. Plānota ciešāka sadarbība kultūras mantojuma aizsardzības jomā.Līgums paredz mākslinieku, māksliniecisko kolektīvu, kultūras ekspertu, kā arī kultūras jomā iesaistīto apmaiņu. Līguma ietvaros paredzēta arī sadarbība starp arhīviem, muzejiem un bibliotēkām, kas atrodas valsts vai pašvaldību pakļautībā. |
| 3. | Projekta izstrādē iesaistītas institūcijas  | Projektu izstrādāja Latvijas Republikas Izglītības un zinātnes ministrija un Kultūras ministrija. |
| 4. | Cita informācija | Papildus saistības Latvijas Republikai šis projekts neuzliek. Līgums tiks īstenots no Izglītības un zinātnes ministrijai, Valsts izglītības attīstības aģentūrai un Kultūras ministrijai piešķirtajiem budžeta līdzekļiem.Līguma parakstīšana plānota Latvijas Republikas ārlietu ministra Edgara Rinkēviča divpusējās vizītes Moldovas Republikā laikā 2017.gada 6. un 7.novembrī. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts pārvaldes institūcijas, kuru darbību var skart Latvijas un Moldovas sadarbība izglītības, zinātnes, jaunatnes un sporta jomās, izglītības un zinātniskās institūcijas, studentus un pētniekus, jo līgums paredz stipendiju apmaiņu, sportistus, sporta organizācijas, jauniešus, jaunatnes darbiniekus un jauniešu organizācijas, kā arī jebkuru iedzīvotāju, kuram ir interese apgūt rumāņu valodu. Valsts pārvaldes institūcijas un nevalstiskās organizācijas, ar kurām Kultūras ministrija ir noslēgusi līdzdarbības līgumus par valsts pārvaldes uzdevumu deleģēšanu kultūras jomā un kuru darbību var skart Latvijas un Moldovas kultūras sadarbības jautājumi. |
| 2. | Tiesiskā regulējuma ietekme uz tautsaimniecības un administratīvo slogu | Nav.  |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav.  |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Nav. |
| 2. | Cita informācija | Nav. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Projekts šo jomu neskar. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| 1997. gada 11. aprīļa Eiropas reģiona konvencija par to kvalifikāciju atzīšanu, kas saistītas ar augstāko izglītību (Lisabonas konvencija) | Ar projektu netiek izpildītas vai uzņemtas jaunas saistības, tādēļ nav nepieciešami papildus pasākumi vai uzdevumi. |
| A | B | C |
| Nav. | Nav. | Nav. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav. |
| Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | Par līguma projektu notika konsultācijas ar Augstākās izglītības eksporta apvienību. Tas viedokļa sniegšanai tika nosūtīts arī Latvijas Rektoru padomei.2017. gada 7. augustā Kultūras ministrijas pārstāvis piedalījās Vides aizsardzības un reģionālas attīstības ministrijas rīkotajā informācijas seminārā par atbalsta iespējām sadarbībai ar Moldovu. Pasākuma dalībnieki tika informēti par Moldovas-Latvijas sadarbības iespējām kultūras jomā, izmantojot ES programmas „Radošā Eiropa” (2014-2020) finansējumu. Dalībnieki tika iepazīstināti ar programmas „Radošā Eiropa” konkursu mērķi, veidiem un kritērijiem, lai iedrošinātu Latvijas un Moldovas pašvaldību pārstāvjus kopīgu projektu īstenošanai nākotnē. Eiropas Drošības un sadarbības organizācijas (EDSO) formāta ietvaros Kultūras ministrijas eksperti ir apmeklējuši Moldovu ar nolūku sniegt informatīvu atbalstu un zināšanas sabiedrības integrācijas jomā. |
| 3. | Sabiedrības līdzdalības rezultāti | Par līguma projekta tekstu priekšlikumi vai iebildumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Izglītības un zinātnes ministrija un Kultūras ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un uzdevumi netiek grozīti, institucionālā struktūra netiek mainīta. Jaunas institūcijas netiek izveidotas. Esošās institūcijas netiks likvidētas vai reorganizētas. Projekts tiks izpildīts esošo pārvaldes funkciju un cilvēkresursu ietvaros. |
| 3. | Cita informācija | Nav.  |

Izglītības un zinātnes ministrs K.Šadurskis

Vīza: valsts sekretāre L.Lejiņa

Vahere-Abražune 67047828

anita.vahere-abrazune@izm.gov.lv